ddrg/super_eurlex huggingface dataset:
(1)

Af hensyn til sammenligneligheden af data fra forskellige statistiske og administrative kilder i medlemsstaterne, og for at der kan opstilles pålidelige oversigter for hele Fællesskabet, skal der for alle medlemsstater fastlægges ensartede kategorier af grupper af fødelande, grupper af lande, hvor personerne tidligere havde sædvanlig bopæl, grupper af lande, hvor personerne får sædvanlig bopæl, og grupper af statsborgerskaber. I henhold til forordning (EF) nr. 862/2007 skal Kommissionen derfor fastlægge ovennævnte kategorier.
(4)

Af udtalelsen fra Den Europæiske Fødevaresikkerhedsautoritet (EFSA) afgivet den 12. november 2009 (2) sammenholdt med udtalelsen af 16. april 2008 (3) fremgår det, at kobberchelat af hydroxyanalog af methionin ikke har skadelige virkninger på dyrs eller menneskers sundhed eller på miljøet. Ifølge udtalelsen af 16. april 2008 kan anvendelse af præparatet betragtes som en kilde til tilgængelig kobber, og det opfylder kriterierne for tilsætningsstoffer med ernæringsmæssige egenskaber til alle dyrearter. EFSA anbefaler, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
Da varen udgør en forbrugsvare, skal den tariferes efter materialets beskaffenhed under KN-kode 3919 90 00 som selvklæbende plade eller ark af plast.

Tarifering under pos. 8486 som en del af eller tilbehør til en maskine, af den art der udelukkende eller hovedsagelig anvendes til fremstilling af halvlederskiver, er udelukket, da varen ikke har kendetegn til at blive betragtet som en del af eller tilbehør til en sådan maskine.

Varen anvendes sammen med maskiner til fremstilling af silicium- og halvlederskiver. Den fastgøres på bærerhovedet af et udskifteligt værktøj på sådanne maskiner og anvendes til at fjerne ujævnheder og polere skiver.

En skive af diameter ca. 580 mm og tykkelse ca. 3 mm, bestående af 2 lag polyuretan, hvoraf det ene har maskinslebne riller, og det andet et klæbestof beskyttet af et aftageligt plastark (såkaldt »polymerpude«).

2. En skive af diameter ca. 580 mm og tykkelse ca. 2 mm, bestående af 2 lag syntetisk filt, hvoraf det ene er imprægneret med et polymerbindemiddel (polyuretan) (såkaldt »polymerpude«). Det andet lag er forsynet med et klæbestof, der beskyttes af et aftageligt plastark. Varen anvendes sammen med maskiner til fremstilling af silicium- og halvlederskiver. Den fastgøres på bærerhovedet af et udskifteligt værktøj på sådanne maskiner og anvendes til at fjerne ujævnheder og polere skiver.

5911 90 90
En trelagsplade af nåletræ af størrelse 1 000 × 500 × 27 mm. Yderlagene er 8,5 mm tykke og består af træstykker, som er stavlimet og ligger parallelt med hinanden. Midterlaget, der ligger vinkelret på åreretningen i yderlagene, er 10 mm tykt og består af træstykker (blokke/stave), som er stavlimet og ligger parallelt med hinanden. Yderlagene og kanterne er belagt med harpiks. Se billede (1).

4412 94 90
(140)

Undersøgelsen bekræftede, at EU-erhvervsgrenens produktionsomkostninger i forbindelse med produktionen af garn med høj styrke fulgte den samme tendens som udviklingen i råmaterialepriserne, og generelt steg med 6 % i den betragtede periode. På et marked med effektive handelsvilkår, dvs. uden skadevoldende dumping, kan det dog forventes, at priserne justeres regelmæssigt for at afspejle situationen med hensyn til de forskellige elementer i produktionsomkostningerne. Det skete ikke i dette tilfælde. Faktisk var EU-erhvervsgrenen tvunget til at holde sine salgspriser lave for at kunne konkurrere med dumpingimport fra Kina til lave priser, hvilket medførte et markant fald i dens rentabilitet. Følgelig er den foreløbige konklusion, at de kinesiske eksportørers prisunderbud har presset priserne på EU-markedet og forhindret EU-erhvervsgrenen i at øge sine salgspriser for at dække sine omkostninger.
(5)

For at forenkle og lette de nationale myndigheders administration bør de ugentlige prismeddelelser begrænses til produkter, for hvilke oplysningerne er nødvendige for en nøje overvågning af markedet for mælk og mejeriprodukter. Det bør fastsættes, at der skal indsendes månedlige meddelelser for andre produkter, mens det bør afskaffes at indsende meddelelser for produkter, som oplysningerne ikke er vigtige for.
DA Den Europæiske Unions Tidende L 135/38

KOMMISSIONENS FORORDNING (EU) Nr. 481/2010

af 1. juni 2010

om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen for 2011 over sekundære målvariabler om intergenerationel overførsel af ugunstige vilkår

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 1177/2003 af 16. juni 2003 om EF-statistikker over indkomstforhold og levevilkår (EU-SILC) (1), særlig artikel 15, stk. 2, litra f), og

ud fra følgende betragtninger:

(1) Med forordning (EF) nr. 1177/2003 er der fastlagt en fælles ramme for en systematisk udarbejdelse af EF-statistikker over indkomstforhold og levevilkår omfattende sammenlignelige og aktuelle tværsnits- og tidsseriedata om indkomstforhold og om omfanget af fattigdom og social udstødelse og om de berørte gruppers sammensætning på nationalt plan og EU-plan.

(2) I henhold til artikel 15, stk. 2, litra f), i forordning (EF) nr. 1177/2003 er gennemførelsesforanstaltninger nødvendige for at fastlægge listen over de sekundære målområder og -variabler, som hvert år skal indgå i EU-SILC-tværsnitskomponenten. Listen over sekundære målvariabler, der skal indgå i modulet om intergenerationel overførsel af dårlige vilkår, bør fastlægges for 2011. Den bør også indeholde koder for variablerne og definitioner heraf.

(3) Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

VEDTAGET DENNE FORORDNING:

Artikel 1

Listen over sekundære målvariabler, variabelkoderne og definitionerne til modulet for 2011 om intergenerationel overførsel af ugunstige vilkår, der skal indgå i tværsnitskomponenten i EF-statistikkerne over indkomstforhold og levevilkår (EU-SILC), er indeholdt i bilaget.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 1. juni 2010. På Kommissionens vegne José Manuel BARROSO Formand

(1) EUT L 165 af 3.7.2003, s. 1.
(3)

For så vidt angår foder til selskabsdyr, findes der på markedet et meget stort antal forskellige produkter med specifikke etiketter. I forhold til de gældende regler for mærkning af foder til selskabsdyr vil kun artikel 15, litra f), artikel 17, stk. 1, litra f), og artikel 19 i forordning (EF) nr. 767/2009 medføre ændringer af mærkningen af sådanne produkter, og der er kun tale om små ændringer uden betydning for sikkerheden. For at muliggøre en glidende overgang for lederne af de berørte fodervirksomheder er det rimeligt at indrømme en overgangsperiode på et år, hvor de nuværende etiketter på foder til selskabsdyr også må anvendes efter den 1. september 2010.
Et apparat bestående af en udskiftelig ultraviolet (UV) lyskilde, en reflektor, en lukker, en styrkeregulator og en lukker-timer i et kabinet (såkaldt »UV-spotlight«) med udvendige mål på 311 × 160 × 227 mm. Kabinettet er forsynet med et håndtag, betjeningsknapper og fast lysleder. Apparatet anvendes ved en fotokemisk proces, såkaldt »UV-hærdning«, til overfladebehandling af forskellige lysfølsomme materialer med ultraviolet bestråling, især til ikke-mekanisk hærdning af forskellige materialer og belægninger, gennem kontrolleret afgivelse af ultraviolet lys.

8543 70 90
(1)

Det er nødvendigt regelmæssigt at overføre data, som er registreret i køretøjsenheden og på førerkortet, for at muliggøre en effektiv kontrol af førerens og virksomhedens efterlevelse af køre- og hviletidsbestemmelser, jf. forordning (EF) nr. 561/2006.
DA Den Europæiske Unions Tidende L 163/1

RÅDETS FORORDNING (EU, EURATOM) Nr. 564/2010

af 29. juni 2010

om tilpasning af justeringskoefficienterne for vederlag og pensioner til Den Europæiske Unions tjenestemænd og øvrige ansatte

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til protokollen vedrørende Den Europæiske Unions privilegier og immuniteter, særlig artikel 12,

under henvisning til vedtægten for tjenestemænd og ansættelsesvilkårene for de øvrige ansatte ved Den Europæiske Union, som fastsat ved Rådets forordning (EØF, Euratom) nr. 259/68 (1), særlig artikel 64 og artikel 65, stk. 2, i vedtægten og bilag VII, XI og XIII til vedtægten og artikel 20, stk. 1, og artikel 64 og 92 i ansættelsesvilkårene for de øvrige ansatte,

under henvisning til forslag fra Europa-Kommissionen, og

ud fra følgende betragtning:

(1) I perioden fra juni til december 2009 var der et væsentligt fald i leveomkostningerne i Letland og Litauen, og justeringskoefficienterne for vederlag til tjenestemænd og øvrige ansatte bør derfor tilpasses —

VEDTAGET DENNE FORORDNING:

Artikel 1

Med virkning fra den 1. januar 2010 fastsættes de justeringskoefficienter, der i henhold til vedtægtens artikel 64 finder anvendelse på vederlag til tjenestemænd og øvrige ansatte, der gør tjeneste i et af de nedenfor anførte lande eller på et af de nedenfor anførte tjenestesteder, således:

— Letland 79,6

— Litauen 73,4.

Artikel 2

Med virkning fra den første dag i måneden efter offentliggørelsen af denne forordning i Den Europæiske Unions Tidende fastsættes justeringskoefficienten, der i henhold vedtægtens bilag VII, artikel 17, stk. 3, finder anvendelse på tjenestemænds og øvrige ansattes overførsler, således:

— Letland 73,3.

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 29. juni 2010. På Rådets vegne E. ESPINOSA Formand

(1) EFT L 56 af 4.3.1968, s. 1.
(66)

Det skal først og fremmest bemærkes, at det forhold, at der for visse eksporttransaktioner ikke kan fastsættes en normal værdi, ikke rejser tvivl om konklusionerne vedrørende skadevoldende dumping, så længe grundlaget for beregningen kan betragtes som repræsentativt. Dette var afgjort tilfældet her (jf. betragtning 50 ovenfor). For de pågældende specifikke transaktioner skal følgende bemærkes. Transaktionen vedrørende problemer med de tekniske krav vedrører en varetype, der sælges på grundlag af et udbud. Den kinesiske producent og de to EU-producenter fortolkede udbuddet vidt forskelligt. Den kinesiske producent påstod ved udgangen af undersøgelsen, at den pågældende varetype adskilte sig fra en mobil scanner, mens EU-erhvervsgrenen var af en anden mening. Det er derfor indlysende, at EU-erhvervsgrenen deltog i dette udbud ud fra den overbevisning, at den skulle tilbyde en bestemt varetype. Det er endnu vigtigere at bemærke, at deltagelsen medførte omkostninger (oversættelse, agenter, betaling for at afgive bud osv.). Den endelige konklusion i udbudsprocessen var, at EU-erhvervsgrenen ikke afgav bud på samme betingelser, hvilket dog ikke indebærer, at denne import ikke automatisk har bidraget til skaden.
(54)

For så vidt angår importøren, bemærkes det, at denne kun indgav samlede grundoplysninger, ifølge hvilke det fremgik, at importen af molybdæntråd fra Kina ville tegne sig for mellem 10 % og 20 % af den samlede import fra Kina i UP. Andelen af molybdænvirksomhed i forhold til virksomhedens samlede aktivitet ligger på under 7 %. Ud fra de foreliggende oplysninger kunne det derfor konkluderes, at skønt antidumpingforanstaltningerne ville have en negativ indvirkning på det erhvervssegment, som omfattede molybdæntråd, ville den samlede indvirkning på virksomhedens samlede aktivitet være begrænset.
(133)

Som det var tilfældet for Kina, tyder de konstaterede betydelige dumping- og underbudsniveauer på, at ovennævnte mængder vil blive eksporteret fra Indonesien til Unionen til dumpingpriser, som vil ligge væsentligt under EU-producenternes priser og omkostninger. Ligeledes vil de kombinerede virkninger af disse mængder og priser i sig selv være af et omfang, der kan føre til yderligere forværring af EU-producenternes allerede vanskelige situation og vil formentlig medføre, at den eneste EU-producent må lukke. Som det var tilfældet for Kina, synes den indonesiske eksport til andre tredjelande også at være dumpet, da priserne ligger under priserne ved eksport til Den Europæiske Union, hvilket også viser et strukturelt adfærdsmønster baseret på dumping.
(17)

For at sikre en effektiv konkurrence på reparations- og vedligeholdelsesmarkederne og sætte reparatørerne i stand til at tilbyde de endelige brugere reservedele fra konkurrenter, bør gruppefritagelsen ikke omfatte vertikale aftaler, der, selv om de opfylder betingelserne i forordning (EU) nr. 330/2010, ikke desto mindre begrænser en reservedelsfabrikants muligheder for at sælge sine reservedele til autoriserede reparatører, der er medlemmer af en motorkøretøjsproducents distributionssystem, til uafhængige forhandlere af reservedele, uafhængige reparatører og endelige brugere. Dette er uden betydning for reservedelsfabrikanternes civilretlige ansvar eller motorkøretøjsproducenternes mulighed for at kræve, at autoriserede reparatører inden for deres distributionssystem udelukkende benytter reservedele af en kvalitet, der matcher de originale komponenter, der blev benyttet til at samle et bestemt motorkøretøj. Da motorkøretøjsproducenterne er direkte kontraktligt involveret i garantireparationer, gratis service og tilbagekaldelse af køretøjer, bør fritagelsen desuden omfatte aftaler, der indeholder forpligtelser for de autoriserede reparatører til ved udførelsen af dette arbejde kun at anvende reservedele leveret af motorkøretøjsproducenten.
(131)

En sammenslutning, som repræsenterer de europæiske plastikkonverteringsvirksomheder (EuPC), tilkendegav under en høring, at den forholder sig neutralt til denne procedure. Selv om nogle af sammenslutningens medlemmer vil være imod nogen form for foranstaltninger, er det ikke holdbart med de nuværende priser på PET på det europæiske marked for de virksomheder, som genanvender PET. Virksomheder, som genanvender PET (og som også repræsenteres af EuPC), vil gå ind for foranstaltninger. I en senere fase af undersøgelsen ændrede sammenslutningen dog holdning og gav udtryk for, at den var imod indførelsen af foranstaltninger. Sammenslutningen hævdede, at indførelsen af foranstaltninger ville medføre omkostninger, der ligger ud over det sædvanlige, for plastikkonverteringsindustrien i EU, som hovedsagelig består af små og mellemstore virksomheder (SMV'er). Sammenslutningen hævdede, at disse SMV'er ikke ville være i stand til at absorbere højere PET-priser, og de vil blive tvunget til enten at stoppe deres aktiviteter eller tilskyndet til at flytte uden for EU. Der blev ikke forelagt dokumentation for disse påstande i denne fase.
(287)

Konverteringsvirksomhederne og den samarbejdsvillige importerende agent hævdede, at foranstaltninger vil medføre, at visse større producenter af præforme vil flytte deres standardiserede produktionslinjer til EU's nabolande. Da omkostningerne for transport af præforme over en begrænset afstand er relativt lave, sker dette allerede i et vist omfang. Indtil videre synes overvejelser vedrørende en placering tæt på kunderne og fleksible leverancer dog stadig at kompensere for de fordele, som nabolandene eventuelt kan tilbyde. Da der foreslås foranstaltninger af et beskedent omfang, konkluderes det foreløbigt, at fordelene ved at fremstille præforme uden for EU ikke vil opveje de nuværende ulemper. På grund af transportomkostningerne forventes udflytning desuden kun at være et alternativ for virksomheder, hvis kunder befinder sig tæt på EU's grænser, men ikke for konverteringsvirksomheder, hvis kunder befinder sig i andre dele af EU.
1. En billed- og lydinstallation, der almindeligvis består af følgende dele: — 10 billedgengivere af dvd-typen (»digital versatile disc«) — 10 projektorer, der anvender matrix-LCD-teknologi af den art, som også kan vise digital information genereret af en automatisk databehandlingsmaskine — 10 højttalere med egen strømforsyning og monteret i kabinetter, og — 20 dvd’er (»digital versatile discs«) med indspillede »moderne kunstværker« i form af billeder ledsaget af lyd. Videogengivernes, projektorernes og højttalernes udseende er blevet ændret af en kunstner, så de fremstår som et »moderne kunstværk«, uden at deres funktion ændres. Installationen foreligger i ikke samlet stand.

8521 90 00 8528 69 10 8518 21 00 8523 40 51
(5)

Med henblik på opstilling af en flerårig plan for ansjosbestanden i Biscayabugten, der dækker fangstperioden, og som indeholder en høstregel for fastsættelse af fiskerimuligheder, fremlagde Kommissionen den 29. juli 2009 et forslag til forordning om en langsigtet plan for ansjosbestanden i Biscayabugten og for fiskeriet efter denne bestand. Ifølge STECF’s rådgivning ansloges bestandens biomasse at være på ca. 51 350 tons. Under henvisning til nævnte forslag fra Kommissionen og under hensyntagen til, at den konsekvensanalyse, som dette forslag er baseret på, er den nyeste konsekvensanalyse for så vidt angår beslutninger om fiskerimuligheder for ansjosbestanden i Biscayabugten, bør der for denne bestand fastsættes en TAC i overensstemmelse hermed. TAC’en for fangstperioden 1. juli 2010 til 30. juni 2011 bør således fastsættes til 15 600 tons.
En vare bestående af: — en højtrykskviksølvdamplampe (udladningslampe) med en reflektor af typen »non-sealed beam«, — ledninger, — ventilationsspalter, — en monteringsramme med en holder og — en stikprop. Varen skal anvendes i en projektor.

8539 32 10
Varen skal derfor tariferes som gulvbelægning af tekstilmaterialer under kapitel 57.

Tarifering i kapitel 40 er udelukket, da dette kapitel ikke omfatter varer henhørende under afsnit XI (tekstilvarer), jf. bestemmelse 2 a) til kapitel 40.

Varens overflade er fremstillet af vævet stof af kokosfibre og gummi, hvorved kokosfibrene er karaktergivende for overfladen i henhold til almindelig tariferingsbestemmelse 3 b), da den giver brugerne mulighed for at skrubbe eller tørre deres skosåler, og da hovedparten af overfladen består af kokosfibre.

Kokosfibre er vegetabilske tekstilfibre, der i spundet form henhører under pos. 5308 og dermed afsnit XI (tekstilvarer) i den kombinerede nomenklatur.

Kraftig halvcirkelformet vare med ydre mål på ca. 75 cm i længden og 45 cm i bredden, fremstillet af et vævet tekstilmateriale af spundne kokosfibre, der danner hovedparten af overfladen, med en gummibelagt underside. Varen er omgivet af en dekorativ gummikant (dørmåtte).

2. Kraftig rektangulær vare, der måler ca. 60 cm i længden og 40 cm i bredden, fremstillet af kokosfibre, der danner en tæt luv. Kokosfibrene er fastgjort på et underlag af poly(vinylklorid). Måtten er omgivet af en dekorativ kant af poly(vinylklorid) (dørmåtte). Se billede nr. 653 (1)

5705 00 90
(3)

I ansøgningen blev der også anmodet om den beskyttelse, der er omhandlet i artikel 13, stk. 2, i forordning (EF) nr. 509/2006. Beskyttelsen bør finde anvendelse på betegnelsen »Traditionally Farmed Gloucestershire Old Spots Pork«, da der ikke er modtaget indsigelser, og det derfor ikke er påvist, at navnet anvendes lovligt og er vitterlig kendt og økonomisk afgørende for lignende landbrugsprodukter eller fødevarer —
(2)

Energimæssigt har situationen i og uden for Unionen ændret sig væsentligt i de senere år, hvilket betyder, at investeringer i energiinfrastruktur er blevet helt centrale for at sikre Unionens energiforsyninger samt for, at det indre marked kan fungere, og at Unionen kan gennemføre den overgang til et lavkulstofenergisystem, som den har påbegyndt.
(5)

Eurocontrol har indført og udarbejdet dokumentation for et forenklet værktøj, hvormed brændstofforbruget og CO2-emissionerne for specifikke flyvninger mellem flyvepladser kan anslås. Dette værktøj bygger på hver flyvnings faktiske rutelængde ud fra den mest detaljerede lufttrafik- og flyveoperationsinformation, som pt. står til rådighed, og der tages højde for brændstofforbruget i alle faser af en nærmere bestemt flyvning, herunder ved afgangsgaten, under taxiing-operationer, ved landing, start og selve flyvningen samt ved lufttrafikstyringsoperationer. Værktøjet benytter sig af statistisk solide brændstofforbrugskoefficienter for de vigtigste luftfartøjstyper og en mere generisk fremgangsmåde for andre luftfartøjer, hvorved brændstofforbrugskoefficienter fastlægges ud fra luftfartøjets højeste tilladte startmasse, hvilket fører til acceptable usikkerhedsniveauer.
DA Den Europæiske Unions Tidende L 233/13

KOMMISSIONENS FORORDNING (EU) Nr. 778/2010

af 2. september 2010

om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Mela Val di Non (BOB))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og

ud fra følgende betragtninger:

(1) Kommissionen har i henhold til artikel 9, stk. 1, første afsnit, i forordning (EF) nr. 510/2006 behandlet Italiens ansøgning om godkendelse af ændringer af varespecifikationen for den beskyttede oprindelsesbetegnelse »Mela Val di Non«, der er registreret i henhold til Kommissionens forordning (EF) nr. 2400/96 (2) som ændret ved forordning (EF) nr. 1665/2003 (3).

(2) Eftersom de pågældende ændringer ikke er af mindre omfang som omhandlet i artikel 9 i forordning (EF) nr. 510/2006, har Kommissionen i overensstemmelse med artikel 6, stk. 2, første afsnit, i nævnte forordning offentliggjort ændringsansøgningen i Den Europæiske Unions Tidende (4). Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør ændringerne godkendes —

VEDTAGET DENNE FORORDNING:

Artikel 1

De ændringer af varespecifikationen, der er offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 2. september 2010. På Kommissionens vegne José Manuel BARROSO Formand

(1) EUT L 93 af 31.3.2006, s. 12.

(2) EFT L 327 af 18.12.1996, s. 11.

(3) EUT L 235 af 23.9.2003, s. 6.

(4) EUT C 315 af 23.12.2009, s. 27.
(5)

En eventuel tilbagesøgning kan dog højst vedrøre de seneste seks måneder forud for datoen for denne forordnings ikrafttræden, og virkningerne af tilbagesøgningen bør fordeles over en periode på højst 12 måneder at regne fra nævnte dato i lighed med, hvad der gælder for justeringskoefficienterne inden for Unionen for vederlag og pensioner til Unionens tjenestemænd og øvrige ansatte —